**ELŐTERJESZTÉS**

**Üllés Nagyközség Önkormányzatának Képviselő-testülete 2014. április 23. napján tartandó rendkívüli nyílt ülésére**

**Tárgy**: Négyforrás Nonprofit Kft. pályázatának megvalósítása,

 Négyforrás Nonprofit Kft. részére tagi hozzájárulás nyújtása

Tisztelt Képviselők!

Tisztelt Képviselő-testület!

Sikeresen vett részt a Forráskút község hulladékgazdálkodási közszolgáltatását ellátó Négyforrás Nonprofit Kft. *(tulajdonosi kör: Bordány, Forráskút, Üllés, Zsombó önkormányzatai)* az Országos Hulladékgazdálkodási Ügynökség Nonprofit Kft. OHU-IFPR-2013-001. kódszámú iparfejlesztési pályázatán. Az Ügynökség Iparfejlesztési Pályázati Bizottsága 2014. március 17. napján döntött a pályázat pozitív elbírálásáról, a támogatási szerződés aláírására 2014. április 2. napján került sor Budapesten.

A projekt címe: Szelektív hulladékok gyűjtéséhez és szállításához szükséges jármű beszerzése a Négyforrás Nonprofit Kft. részére.

A megítélt támogatási összeg: 74.207.000,- Ft.

A támogatás formája 100%-os nettófinanszírozású vissza nem térítendő támogatás.

A pályázat megvalósítási határideje: 2014. április 30. napja.

A fejlesztés célja a szelektív hulladékgyűjtés bevezetésének támogatása, egy új hulladékgyűjtő jármű beszerzése, valamint a háztartások (kukák) azonosításra és a hulladék egyedi mérlegelésre alkalmas elektronikai és mérlegelő rendszer beszerzése a hozzátartozó chipekkel. Az árubeszerzés tekintetében a cég a szükséges közbeszerzési eljárást lefolytatta, a nyertes ajánlattevővel (MUT Hungária Kft.) a szerződést megkötötte.

A fejlesztésnek köszönhetően a hulladékgazdálkodás legújabb elveinek is megfelelő közszolgáltatás biztosítására lesz képes a társaság, melynek Önkormányzatunk is tulajdonosa.

**A projekt költségei**

A táblázat számszakilag alátámasztja a határozati javaslatok tartalmát.

A pályázat egy darab újszerű (esetünkben bemutató autó, tehát tényleges használatban nem állt) gyűjtőjármű és hozzá kapcsolódó mérlegelő-azonosító rendszer beszerzését, valamint a nyilvánosságbiztosítását, szemléletformáló kiadványok megjelentetését. A beszerezni kívánt jármű értékére tekintettel EU-s nyílt közbeszerzési eljárás lefolytatása volt szükséges, melynek költségei az eredeti projektben nem kerültek betervezésre, a fenti táblázatba azonban beépítésre került.

A projekt árubeszerzési részének megvalósítása szállítói finanszírozással történik, így a Kft-nek a jármű és a mérő- azonosító rendszer kifizetése tekintetében csak az általános forgalmi adót kell most kifizetnie, valamint a közbeszerzés során a nyertes ajánlattevő által a megítélt támogatási részen felül eső ajánlati ár 193.000 Ft összegét, mely így önrészként jelenik meg.

A nyilvánosságbiztosítása szolgáltatás megrendelése esetén a teljes bruttó összeget meg kell előlegeznie a Kft-nek, melynek pályázati finanszírozása utólagos.

A közbeszerzési szaktanácsadás és a közbeszerzési (közzétételi) díj tekintetében pedig a teljes összeg önerőből fizetendő.

Tekintettel arra, hogy a Négyforrás Nonprofit Kft. idén kezdte meg tényleges működését, a közszolgáltatás biztosítását (Forráskút község kizárólagos közszolgáltatója, míg Zsombó esetén alvállalkozás formájában van jelen a külterületi hulladékszállításban), így a pályázat sikeres megvalósítás érdekében a fenti összeg tagi kölcsönként történő biztosítása szükséges 2014. április 28-i határidővel.

A táblázat adatait áttekintve elmondható, hogy rövid határidejű fizetési kötelezettségei keletkeznek a Kft-nek a projekt megvalósítása miatt, melynek összege 24.072.500,- Ft.

Az általános forgalmi adót a hatályos adójogi szabályoknak megfelelően a Kft. vissza is tudja majd igényelni, így ezen összegeket (22.279.500 Ft) csak átmeneti jelleggel szükséges biztosítanunk, tagi kölcsön formájában. Míg a táblázat utolsó oszlopában szereplő összeget (1.793.000 Ft) a tulajdonos önkormányzatok tagi hozzájárulás formájában kell, hogy biztosítsák. (A megosztás alapja mindkét esetben a teljes összeg 25%-a).

*Az üllési önkormányzat tagi kölcsön nyújtását nem tudja vállalni, mivel, több „futó” pályázat kivitelezését kell egyidejűleg megfinanszíroznia (ezzel kapcsolatban egyeztettem a Négyforrás Nonprofit Kft ügyvezetőjével).*

A fentiekre figyelemmel az alábbi határozati javaslatot teszem:

H a t á r o z a t i javaslat

Üllés Nagyközség Önkormányzatának Képviselőtestülete megtárgyalta a Négyforrás Nonprofit Kft. pályázatának megvalósítása tárgyú előterjesztést és a következő határozatot hozza.

A Képviselő-testület úgy dönt, hogy Üllés Nagyközség Önkormányzata, mint tulajdonos a Négyforrás Nonprofit Kft. részére 448.250 Forint, azaz négyszáz-negyvennyolcezer-kétszázötven forint tagi hozzájárulást nyújt nyertes OHU-IFPR-2013-001. számú pályázattal kapcsolatban felmerült többletköltségek fedezetére.

Felelős: Nagy Attila Gyula polgármester

Határidő: 2014. április 28.

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Sugár Anita jegyző
3. Négyforrás Nonprofit Kft.
4. Gazdálkodás
5. Irattár

Ü l l é s, 2014. április 22.

 Nagy Attila Gyula

 polgármester